Aquestes subvencions tenen com a objecte donar suport a projectes audiovisuals, ja siguin llargmetratges cinematogràfics de ficció, documentals o d'animació, llargmetratges televisius de ficció, documentals per a televisió, sèries d'animació, sèries televisives de ficció, series documentals o webseries de ficció, en la seva fase de desenvolupament.
Als efectes d'aquestes bases, s'entén per fase de desenvolupament totes aquelles activitats prèvies a l'inici del rodatge necessàries per a la realització del projecte audiovisual.
L'objectiu d'aquesta línia de subvencions és reforçar la capacitat del sector per produir obres audiovisuals de
qualitat i amb projecció en diversos mercats internacionals.
Un altre propòsit és ajudar les empreses de
producció audiovisual a aconseguir finançament i projecció per a un projecte determinat.
- Sèrie d'animació: obra audiovisual d'animació seriada amb una durada global mínima superior als 90 minuts.
- Sèrie televisiva de ficció: obra audiovisual de ficció per a televisió d'un mínim de dos capítols que manté una unitat argumental en si mateixa i amb continuïtat, almenys temàtica, entre els diferents capítols que la integren.
- Sèries web de ficció: col·lecció episòdica original de ficció creada de forma específica per ser distribuïda en línia en format d'episodis.
La sèrie web ha de tenir entre 5 i 15 episodis i una durada per capítol entre 5 i 15 minuts.
- Sèries documentals: obra seriada de base documental i de caràcter indagatori que, a través d'un arc argumental que comprèn la totalitat dels episodis, relata una història única.
Es permeten seqüències recreades, mitjançant l'ús d'actors, animació o altres recursos expressius, sempre que tinguin la finalitat d'il·lustrar fets reals.
- Els documentals per a televisió han de tenir una durada prevista, com a mínim, de 52 minuts.
- Són subvencionables com a llargmetratges televisius les produccions de ficció que incloguin una part de documental, si aquesta és minoritària.
Queden exclosos d'aquesta subvencions:
- Els projectes el rodatge dels quals s'hagi iniciat en el moment de la presentació de la sol·licitud.
- Els programes per a televisió.
- Els reality shows, els talent shows, els documentals de natura i vida animal, els documentals de recreació històrica i les docusèries, perquè no es consideren sèries documentals als efectes d'aquestes bases.
Les subvencions que preveuen aquestes bases s'adeqüen al Reglament (UE) núm. 651/2014 de la Comissió,
de 17 de juny de 2014, pel qual es declaren determinades categories d'ajuts compatibles amb el mercat
interior en aplicació dels articles 107 i 108 del Tractat.
El termini de presentació de sol·licituds és del 3 al 25 de juny del 2020, ambdós inclosos
La documentació que aporteu per un altre canal no es tindrà en compte ni es computarà a efectes de data de presentació
Els telèfons de contacte (Horari d'atenció telefònica: de 9 a 14 h. de dilluns a divendres)
Poden optar a les subvencions les empreses de producció audiovisual independents que estiguin inscrites al Registre d'empreses audiovisuals de Catalunya o al Registre administratiu d'empreses cinematogràfiques i audiovisuals gestionat per l'Institut de la Cinematografia i de les Arts Audiovisuals (ICAA) o les d'un estat membre de la Unió Europea o associat a l'Espai Econòmic Europeu i amb establiment permanent a l'Estat espanyol.
No poden ser destinatàries de les subvencions previstes en aquestes bases les empreses productores audiovisuals la participació en el projecte de les quals sigui financera.